Document ID: 32004R2083

NARIADENIE KOMISIE (ES) č. 2083/2004
zo 6. decembra 2004,
ktorým sa menia a dopĺňajú nariadenia (ES) č. 1432/94 a (ES) č. 1458/2003, ktorými sa stanovujú podrobné pravidlá uplatňovania režimu dovozných licencií v sektore bravčového mäsa
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom (1), najmä na jeho článok 8 ods. 2 a článok 11 ods. 1,
so zreteľom na nariadenie Rady (ES) č. 1095/96 z 18. júna 1996 o implementácii koncesií stanovených v zozname CXL, vypracovanom bezprostredne po závere rokovaní podľa článku XXIV ods. 6 GATT (2), najmä na jeho článok 1,
keďže:
(1)
S cieľom zjednodušiť správu dovozných kvót a umožniť jej informatizáciu je potrebné v nariadení Komisie (ES) č. 1432/94 z 22. júna 1994, ktorým sa stanovujú podrobné pravidlá uplatňovania dovozných opatrení v sektore bravčového mäsa, stanovených nariadením Rady (ES) č. 774/94, ktorým sa otvára a ustanovuje správa niektorých colných kvót Spoločenstva pre bravčové mäso a niektoré ďalšie poľnohospodárske produkty (3), a v nariadení Komisie (ES) č. 1458/2003 z 18. augusta 2003, ktorým sa otvára a ustanovuje správa colnej kvóty v odvetví bravčového mäsa (4), stanoviť referenčný údaj tvorený poradovým číslom každej kvóty.
(2)
V dôsledku toho je potrebné zmeniť a doplniť nariadenia (ES) č. 1432/94 a č. 1458/2003.
(3)
Opatrenia stanovené v tomto nariadení sú v súlade so stanoviskom Riadiaceho výboru pre bravčové mäso,
PRIJALA TOTO NARIADENIE:
Článok 1
Nariadenie (ES) č. 1432/94 sa týmto mení a dopĺňa takto:
1.
V článku 3 písm. b sa prvá veta nahrádza takto:
„b)
Žiadosť o licenciu musí obsahovať poradové číslo a môže sa vzťahovať na produkty, ktoré patria pod dva rozličné kódy kombinovanej nomenklatúry (KN) a pochádzajú z jednej krajiny.“
2.
Prílohy sa nahrádzajú prílohou I k tomuto nariadeniu.
Článok 2
Prílohy I až IV k nariadeniu (ES) č. 1458/2003 sa nahrádzajú prílohou II k tomuto nariadeniu.
Článok 3
Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 6. decembra 2004

Labels: 3
17